ลักษณะการประกอบธุรกิจ

1. ประวัติความเป็นมา

บริษัท โซลูชั่น คอนเนอร์ (1998) จำกัด (มหาชน) ก่อตั้งขึ้นเมื่อวันที่ 3 กุมภาพันธ์ 2541
เพื่อประกอบการธุรกิจเกี่ยวกับด้านพัฒนาระบบสารสนเทศในด้านของซอฟต์แวร์
ในวันนี้เราไม่ได้เป็นเพียงผู้จำหน่ายสินค้าหรือบริการ แต่เรา คือ
ผู้นำในการบริการวางระบบโซลูชั่นด้านเทคโนโลยีสารสนเทศและการสื่อสารโทรคมนาคมครบวงจร
หรือ SI (System Integrator) ตั้งแต่การรับเหมา ในธุรกิจเทคโนโลยีสารสนเทศ
ด้วยการออกแบบติดตั้ง ให้คำปรึกษา บริการซ่อมบำรุง โดยมีลูกค้าหลัก คือ
องค์กรภาครัฐและรัฐวิสาหกิจขนาดใหญ่ซึ่งเรามีมาตรฐานการในการให้บริการลูกค้าสอดคล้องกับระบบคุณภาพตามมาตรฐาน
ISO 9001:2008 และ CMMI Level 3
ตั้งแต่เริ่มก่อตั้งบริษัทได้มีการเติบโตอย่างต่อเนื่องอันเป็นผลมาจากการที่บริษัทฯ
มุ่งเน้นพัฒนาบุคลากร กระบวนการ และประสิทธิภาพของสินค้าบริษัท อย่างไม่หยุดยั้ง
เพื่อเป็นการรับรองการขยายงานในปี พ.ศ. 2547 บริษัท
ได้จดทะเบียนแปลงสภาพเป็นมหาชนและเพิ่มทุนจดทะเบียนเป็น 50 ล้านบาท โดยแต่งตั้ง KGI
เป็นที่ปรึกษาด้านการเงินการเข้าตลาดหลักทรัพย์ MAI และในวันที่ 8 ตุลาคม 2547 บริษัทฯ
ได้เริ่มซื้อ-ขายหุ้นในตลาดหลักทรัพย์ MAI เป็นวันแรก (First Day Trade) โดยใช้ชื่อย่อว่า
“SLC” ปัจจุบันทางบริษัทได้มีการเพิ่มทุนจดทะเบียนเป็น 3,712,369,800 บาท ทุนชำระแล้วเป็น
2,115,258,000 บาท และมีทีมงานมากกว่า 100 คน

2. การเปลี่ยนแปลงและพัฒนาการที่สำคัญ

+------+---+------------------------------------------------------------+
| ปี    |  | ได้จดทะเบียนจัดตั้งบริษัท เมื่อวันที่ 3 กุมภาพันธ์ 2541                   |
| 2541 |   | ด้วยทุนจดทะเบียนเริ่มแรก 1 ล้านบาท และต่อมาในเดือนพฤศจิกายน         |
|      |   | บริษัทได้เพิ่มทุนจดทะเบียนเป็น 3 ล้านบาท                            |
+------+---+------------------------------------------------------------+
|      |  | บริษัทเล็งเห็นความสำคัญในการขยายตลาดไปยังต่างประเทศ               |
|      |   | จึงได้เข้าร่วมกับกรมส่งเสริมการส่งออก                              |
|      |   | โดยการนำซอฟต์แวร์ที่พัฒนาโดยบริษัทไปแสดงในงาน COMDEX 98           |
|      |   | ที่เมืองลาสเวกัส ประเทศสหรัฐอเมริกา                              |
+------+---+------------------------------------------------------------+
|      |  | บริษัทได้เข                                                   |
|      |   | ้าร่วมก่อตั้งและเป็นสมาชิกสมาคมส่งเสริมอุตสาหกรรมซอฟต์แวร์แห่งประเทศไทย |
|      |   | (ATSI)                                                     |
+------+---+------------------------------------------------------------+
| ปี    |  | บริษัทได้รับการส่งเสริมจากคณะกรรมการส่งเสริมการลงทุน BOI            |
| 2542 |   | ในด้านซอฟต์แวร์                                               |
|      |   | โดยได้รับสิทธิประโยชน์ในก                                       |
|      |   | ารยกเว้นภาษีเงินได้นิติบุคคลสำหรับกำไรสุทธิส่วนที่ได้จากการขายและให้บริการ |
|      |   | ผลิตภัณฑ์ซอฟต์แวร์มีกำหนดระยะเวลา 8 ปี                            |
+------+---+------------------------------------------------------------+
|      |  | บริษัทเข้าร่ว                                                  |
|      |   | มกับกรมส่งเสริมการส่งออกโดยการนำซอฟต์แวร์ที่พัฒนาโดยบริษัทไปแสดงในงาน |
|      |   | CIBIT 99 ที่เมืองฮันโนเฟอร์ ประเทศเยอรมันนี                       |
+------+---+------------------------------------------------------------+
| ปี    |  | บริษัทได้สมัครเข้าเป็น Partner กับบริษัท Oracle System (Thailand)   |
| 2543 |   | Co.,Ltd. และยังได้รับ Certified Professional Program as an    |
|      |   | Oracle8 Certified Database Administrator                   |
+------+---+------------------------------------------------------------+
| ปี    |  | บริษัทได้เข้าร่วมโครงการ TQS                                    |
| 2545 |   | รับรองโดยสมาคมอุตสาหกรรมซอฟ                                  |
|      |   | ต์แวร์ไทยเพื่อเพิ่มประสิทธิภาพในการผลิตให้ได้มาตรฐานของการพัฒนาซอฟต์แวร์ |
|      |   | ซึ่งเป็นมาตรฐานเดียวกันกับ ISO/IEC 12207                         |
+------+---+------------------------------------------------------------+
|      |  | บริษัทได้จดทะเบียนเป็นที่ปรึกษากระทรวงการคลังประเภท A หมายเลข 911   |
|      |   | ให้บริการในฐานะ                                              |
|      |   |                                                            |
|      |   | ที่ปรึกษาสาขาเทคโนโลยีสารสนเทศ                                 |
+------+---+------------------------------------------------------------+

+------+---+-------------------------------------------------------------+
| ปี    |  | บริษัทได้รับเลือกให้เข้าร่วมโครงการ CBI-ICT Program จากองค์กร CBI    |
| 2546 |   | (Centre for The Promotion of Imports from Developing        |
|      |   | Countries) ประเทศเนเธอร์แลนด์                                 |
+------+---+-------------------------------------------------------------+
|      |  | บริษัท ได้ดำเนินการจัดทำระบบ ISO 9001:2000                       |
|      |   | และจะดำเนินการขอรับรองในปี พ.ศ. 2547                           |
+------+---+-------------------------------------------------------------+
|      |  | บริษัทเข้าร่ว                                                   |
|      |   | มโครงการแปลงสินทรัพย์เป็นทุนซึ่งเป็นการแปลงสินทรัพย์ประเภทซอฟต์แวร์ซึ่งเป็น |
|      |   | สินทรัพย์ทางปัญญาให้เป็นทุน                                        |
|      |   | โดยในเดือนธันวาคมบริษัทได้ยื่นขอแปลงสินทรัพย์เป็นทุนผ่านสมาคม            |
|      |   | อุตสาหกรรมซอ                                                 |
|      |   | ฟต์แวร์ไทยเมื่อการแปลงสินทรัพย์เป็นทุนนี้มีผลบังคับใช้จะส่งผลให้มีการเพิ่มค่าของ |
|      |   | สินทรัพย์ของบริษัท                                               |
|      |   | ปัจจุบันอยู่ในระหว่างการหาหน่วยงานอิสระเพื่อประเมินมูลค่าสินทรัพย์ที่เหมาะสม  |
+------+---+-------------------------------------------------------------+
| ปี    |  | บริษัทได้เพิ่มทุนจดทะเบียนจากเดิม 3 ล้านบาท เพิ่มเป็น 10 ล้านบาท         |
| 2547 |   | เพื่อเพิ่มศักยภาพในการเข้าประมูลงานกับหน่วยงานราชการ                 |
|      |   | ซึ่งการเพิ่มทุนครั้งนี้มีการเพิ่มจำนวนผู้ถือหุ้นจากเดิม 7 คน เพิ่มเป็น 27 คน     |
+------+---+-------------------------------------------------------------+
|      |  | บริษัทได้แต่งตั้ง BVQI เป็น Certified Body ในระบบ ISO 9001:2000    |
|      |   | และได้ผ่านการรับรองแล้วเมื่อวันที่ 19 กรกฎาคม 2547                   |
+------+---+-------------------------------------------------------------+
|      |  | เดือนมีนาคม                                                   |
|      |   | บริษัทได้แปรสภาพเป็นบริษัทมหาชนและต่อมาในเดือนเมษายนบริษัทเพิ่มทุน       |
|      |   | จดทะเบียนจากเดิม 10 ล้านบาท เพิ่มเป็น 50 ล้านบาท                   |
|      |   | ซึ่งเป็นการเพิ่มทุนโดยผู้ถือหุ้นกลุ่มเดิมในสัดส่วนเท่าเดิม                    |
|      |   | และเป็นทุนชำระแล้วจำนวน 40 ล้านบาท                              |
|      |   | เพื่อรองรับการขยายงานไปสู่ธุรกิจในรูปแบบของ SI                      |
|      |   | ซึ่งต้องใช้เงินทุนหมุนเวียนเพิ่มขึ้น และเสนอขายต่อประชาชนอีก 10 ล้านบาท    |
|      |   | มูลค่าหุ้นที่ตราไว้หุ้นละ 1 บาท                                      |
+------+---+-------------------------------------------------------------+
|      |  | เดือนสิงหาคม บริษัทได้ส่งผลิตภัณฑ์ EasyQuick For Report              |
|      |   | เข้าร่วมประกวดเพื่อชิงรางวัล Thailand ICT Award 2004 หรือ TICTA    |
|      |   | ในประเภท Business  Application ในงาน Bangkok International  |
|      |   | ICT EXPO 2004  โดยมีผู้ส่งผลงานเข้าประกวดประมาณ  100 กว่าบริษัท     |
|      |   | ซึ่งบริษัทได้รับรางวัลรองชนะเลิศอันดับ 2                              |
|      |   | และได้เป็นตัวแทนจากประเทศไทยเข้าประกวดในงาน APICTA 2004         |
+------+---+-------------------------------------------------------------+
|      |  | เดือนสิงหาคม                                                  |
|      |   | บริษัทไ                                                       |
|      |   | ด้รับการอนุมัติในการต่ออายุการขึ้นทะเบียนเป็นที่ปรึกษากระทรวงการคลังประเภท |
|      |   | A หมายเลข 911 ในฐานะ ที่ปรึกษาสาขาเทคโนโลยีสารสนเทศ             |
+------+---+-------------------------------------------------------------+
|      |  | เดือนตุลาคม                                                   |
|      |   | บริษัทได                                                      |
|      |   | ้รับการอนุมัติจากคณะกรรมการตลาดหลักทรัพย์ให้เข้าจดทะเบียนในตลาดหลักทรัพย์ |
|      |   | MAI โดยใช้ตัวย่อ “ SLC “ และทำการซื้อขายในตลาดหลักทรัพย์เมื่อวันที่ 8    |
|      |   | ตุลาคม 2547                                                  |
+------+---+-------------------------------------------------------------+
| ปี    |  | ย้ายสำนักงานมาที่อาคารพหลโยธินเพลส ชั้นที่ 17 เลขที่ 408/74 ถนนพหลโยธิน |
| 2548 |   | แขวงสามเสนใน เขตพญาไท กรุงเทพฯ 10400                         |
|      |   | เพื่อรองรับจำนวนพนักงานของบริษัทที่เพิ่มขึ้น                            |
+------+---+-------------------------------------------------------------+
|      |  | เดือนมีนาคม บริษัทได้นำโปรแกรมซอฟต์แวร์ของบริษัทไปแสดงที่งาน CeBit     |
|      |   | 2005 ณ เมืองฮันโนเฟอร์ ประเทศเยอรมันนี                           |
+------+---+-------------------------------------------------------------+
|      |  | เดือนเมษายน ร่วมลงทุนใน บริษัท เทอร์ราไบท์ เน็ท โซลูชั่น จำกัด          |
|      |   | ให้บริการด้านระบบไอทีอินฟรา สตรัคเจอร์ ครบวงจร                     |
+------+---+-------------------------------------------------------------+
|      |  | บริษัท ได้รับการเสนอชื่อเข้าชิงรางวัล Mai Best Return Star           |
|      |   | รอบสุดท้ายในงาน SET AWARDS 2005                               |
+------+---+-------------------------------------------------------------+
|      |  | เดือนตุลาคม บริษัทได้พัฒนาผลิตภัณฑ์ใหม่ในกลุ่ม E-Office โดยพัฒนาโปรแกรม  |
|      |   | Benefit Work Flow 2000                                      |
|      |   | เพื่อรองรับการกำหนดเงื่อนไขและเส้นทางของเอกสารและการทำงานในองค์กร  |
|      |   | เพื่อรองรับงานในภาคเอกชน                                       |
+------+---+-------------------------------------------------------------+
|      |  | เดือนธันวาคม บริษัทได้เป็นตัวแทนจำหน่ายผลิตภัณฑ์ซอฟต์แวร์ของ บริษัท ZEND   |
|      |   | ซึ่งเป็นบริษัท ผู้พัฒนาโปรแกรมเครื่องมือ PHP ที่มีผู้ใช้งานทั่วโลก             |
+------+---+-------------------------------------------------------------+
| ปี    |  | ในเดือนมีนาคม ขายเงินลงทุน บริษัท เทอร์ราไบท์ เน็ท โซลูชั่น จำกัด        |
| 2549 |   |                                                             |
+------+---+-------------------------------------------------------------+
|      |  | เดือนพฤษภาคม ลงนามเซ็นต์สัญญาแต่งตั้งพันธมิตรธุรกิจ กับ บริษัท สปิริต       |
|      |   | เอ็นเตอร์ไพร์ซ จำกัด ในกลุ่มตลาดภาคอีสาน                           |
+------+---+-------------------------------------------------------------+
|      |  | เดือนพฤษภาคม ลงนามเซ็นต์สัญญาแต่งตั้งพันธมิตรธุรกิจ กับ บริษัท            |
|      |   | เมโทรซิสเต็มส์คอร์ปอเรชั่น จำกัด (มหาชน) ในกลุ่มตลาดภาคเอกชน         |
+------+---+-------------------------------------------------------------+
|      |  | ในเดือนกรกฎาคม ลงทุนในบริษัทใหม่ ชื่อ บริษัท โอเพ่น เซิร์ฟ (ประเทศไทย)  |
|      |   | จำกัด ให้บริการด้านพาณิชย์อิเล็กทรอนิกส์ (E-Commerce)                 |
+------+---+-------------------------------------------------------------+
|      |  | เดือนกันยายน ร่วมลงทุนใน บริษัท มีเดีย เอ็กเช็คคิวทีพ กรุ๊ป จำกัด          |
|      |   | ให้บริการผลิตรายการข่าว                                         |
|      |   |                                                             |
|      |   | สารคดี นิตยสาร สื่อสิ่งพิมพ์ ที่ปรึกษาด้านข่าว และประชาสัมพันธ์             |
|      |   | การส่งเสริมการตลาด                                            |
|      |   |                                                             |
|      |   | การโฆษณา และการสื่อสารมวลชน                                   |
+------+---+-------------------------------------------------------------+
| ปี    |  | ร่วมงาน CeBit 2007 ณ เมืองฮันโนเฟอร์ ประเทศเยอรมันนี              |
| 2550 |   |                                                             |
+------+---+-------------------------------------------------------------+
|      |  | เป็นตัวแทนบริษัทซอฟต์แวร์ไทยในโครงการ Thai IT Business Delegation |
|      |   | to USA Go to US Market                                      |
|      |   |                                                             |
|      |   | Program USA                                                 |
+------+---+-------------------------------------------------------------+
|      |  | นำผลิตภัณฑ์ไปโชว์ในงานสัมมนาประจำปี Zend/PHP Conference & Expo    |
|      |   | 2007                                                        |
|      |   |                                                             |
|      |   | San Francisco, USA                                          |
+------+---+-------------------------------------------------------------+
|      |  | ได้รับรางวัลชมเชย จากงานสุดยอด SMEs แห่งชาติ ประจำปี 2550          |
+------+---+-------------------------------------------------------------+
|      |  | ได้รับการส่งเสริมการลงทุน BOI ประเภท 5.8 กิจการซอฟต์แวร์            |
|      |   | เป็นระยะเวลา 8 ปี                                             |
+------+---+-------------------------------------------------------------+
|      |  | เริ่มโครงการพัฒนาซอฟต์แวร์ในการสร้างหนังสืออิเล็กทรอนิกส์หรืออีบุ๊ค ชื่อ “ I  |
|      |   | love Library”                                               |
+------+---+-------------------------------------------------------------+
| ปี    |  | เดือนเมษายน                                                  |
| 2551 |   | เปิดตัวผลิตภัณฑ์โปรแกรมเครื่องมือที่ใช้ในการสร้างหนังสืออิเล็กทรอนิกส์ (I     |
|      |   | Love Library) ณ ตลาดหลักทรัพย์แห่งประเทศไทย                     |
+------+---+-------------------------------------------------------------+
|      |  | เดือนเมษายน นำผลิตภัณฑ์ I Love Library ไปแสดงในงาน The London   |
|      |   | Book Fair 2008                                              |
|      |   |                                                             |
|      |   | ณ Earls Court, London                                       |
+------+---+-------------------------------------------------------------+
|      |  | เดือนพฤษภาคม นำผลิตภัณฑ์ I Love Library ไปแสดงในงาน Book Expo   |
|      |   | America 2008                                                |
|      |   |                                                             |
|      |   | ณ ประเทศสหรัฐอเมริกา                                          |
+------+---+-------------------------------------------------------------+
|      |  | เดือนมิถุนายน นำผลิตภัณฑ์ I Love Library ไปแสดงในงาน ALA Annual   |
|      |   | Conference Exhibit Space Application (งานห้องสมุดนานาชาติ) ณ   |
|      |   | ประเทศสหรัฐอเมริกา                                            |
+------+---+-------------------------------------------------------------+
|      |  | เดือนกรกฎาคม นำผลิตภัณฑ์ I Love Library ไปแสดงในงาน TOKYO       |
|      |   | INTERNATIONAL BOOK FAIR 2008 ณ ประเทศญี่ปุ่น                    |
+------+---+-------------------------------------------------------------+
|      |  | เดือนกันยายน นำผลิตภัณฑ์ I Love Library ไปแสดงในงาน Beijing      |
|      |   | International Book Fair 2008                                |
|      |   |                                                             |
|      |   | ณ เมืองปักกิ่ง ประเทศจีน                                         |
+------+---+-------------------------------------------------------------+
|      |  | เดือนกันยายน นำผลิตภัณฑ์ I Love Library ไปแสดงในงาน Thailand     |
|      |   | Entertainment Expo 2008 ณ รอยัลพารากอนฮอล์ 1-3 สยามพารากอน    |
+------+---+-------------------------------------------------------------+
|      |  | เดือนธันวาคม นำผลิตภัณฑ์ซอฟต์แวร์ของบริษัทไปแสดงในงาน TMI 2008 Thai  |
|      |   | Medical Informatics Association Annual Conference ณ         |
|      |   | อาคารเฉลิมพระบารมี 50 ปี ซอยศูนย์วิจัย                             |
+------+---+-------------------------------------------------------------+
|      |  | บริษัท เพาเวอร์ ไลน์ เอ็นจิเนียริ่ง จำกัด (มหาชน) ซึ่งใช้โปรแกรม HRMS    |
|      |   | ของ บริษัท โซลูชั่น คอนเนอร์ (1998) จำกัด (มหาชน)                  |
|      |   | ได้รับรางวัลโล่พระอาทิตย์ทองคำประจำปี 2551                         |
|      |   | โดยนำเสนอผลงานการใช้ซอฟต์แวร์ไทยมาใช้อย่างเป็นเลิศครบทั้ง 4 ด้าน คือ   |
|      |   | ด้านคุณภาพการทำงาน, ด้านการลงทุน, ด้านการพัฒนานวัตกรรม             |
|      |   | และด้านสิ่งแวดล้อม                                              |
+------+---+-------------------------------------------------------------+
|      |  | บริษัทได้ดำเนินการปรับกระบวนการ การผลิตซอฟต์แวร์ตามมาตรฐาน CMMI     |
|      |   | Level 3 ด้าน Software Development and Maintenance Services   |
|      |   | โดยได้รับการสนับสนุนเงินทุนจาก เขตอุตสาหกรรมซอฟต์แวร์ประเทศไทย       |
|      |   | (Software Park) และสำนักงานพัฒนาวิทยาศาสตร์และเทคโนโลยีแห่งชาติ    |
|      |   | (สวทช.)                                                     |
+------+---+-------------------------------------------------------------+
| ปี    |  | บริษัทฯ ได้รับการคัดเลือกให้ผ่านการประเมิน CMMI Level 3              |
| 2552 |   | อย่างเป็นทางการ                                               |
+------+---+-------------------------------------------------------------+
|      |  | บริษัทฯ ได้รับรางวัล “เจ้าฟ้าไอที รัตนราชสุดา สารสนเทศ ครั้งที่ 4         |
|      |   | ประเภทบุคคลทั่วไป” เป็นรางวัลผลงานโดดเด่นด้าน Education            |
|      |   | ผลงานของบริษัทฯ เป็นผลงาน 1 ใน 4 ที่ได้รับการคัดเลือก                |
|      |   | เข้ารับรางวัลดังกล่าวจากมูลนิธิวิจัยเทคโนโลยีสารสนเทศ                  |
+------+---+-------------------------------------------------------------+
|      |  | บริษัทฯ ได้เข้าอบรม SPI@ease:CMMI Achievement Series 5 ในหัวข้อ   |
|      |   | “Measuring the Benefits of Software Process Improvement”    |
|      |   | พร้อมรับโล่รางวัลจาก Software Park Thailand                     |
+------+---+-------------------------------------------------------------+
|      |  | บริษัทฯ เปลี่ยนแปลงผู้ถือหุ้นรายใหญ่จากกลุ่มมณีศิลาสันต์เป็นกลุ่มวงศ์ชินศรี       |
|      |   | พร้อมกันนี้กลุ่ม วงศ์ชินศรีได้จัดทำคำเสนอซื้อหลักทรัพย์จากผู้ถือหุ้น             |
+------+---+-------------------------------------------------------------+
| ปี    |  | บริษัทฯ ขยายธุรกิจและเปิดบริษัทในเครือเพิ่มขึ้น ได้แก่ บริษัท สปริง          |
| 2553 |   | คอร์ปอเรชั่นจำกัด และบริษัท โซลูชั่น คอนเนอร์ อินเตอร์เนชั่นแนล จำกัด      |
+------+---+-------------------------------------------------------------+
|      |  | บริษัทฯ ผ่านการรับรองจาก BVQI (Thailand) Limited                |
|      |   | ว่ากระบวนการทำงานของบริษัทได้มาตรฐาน ISO9001:2008               |
+------+---+-------------------------------------------------------------+
|      |  | บริษัท ออราเคิล (ประเทศไทย) จำกัด ได้แต่งตั้งให้ SLC เป็น Gold        |
|      |   | Partner Oracle และได้ Certified Professional Program as an   |
|      |   | Oracle Certified Database Administrator                     |
+------+---+-------------------------------------------------------------+
|      |  | เดือนเมษายน บริษัทเพิ่มทุนจดทะเบียนจากเดิม 50,000,000 บาท เป็น       |
|      |   | 325,000,000 บาท เดือนตุลาคมเพิ่มทุนเป็น 424,424,386 บาท           |
|      |   | ซึ่งเป็นการเพิ่มทุนโดยผู้ถือหุ้นกลุ่มเดิม ซึ่งเป็นทุนชำระแล้ว 303,051,600 บาท  |
|      |   | เพื่อรองรับการขยายธุรกิจที่เติบโตขึ้น                                 |
+------+---+-------------------------------------------------------------+
| ปี    |  | เดือนมกราคม ย้ายสำนักงานมาที่ เลขที่ 333 อาคารเล้าเป้งง้วน 1 ชั้น 18    |
| 2554 |   | โซนเอ ซอยเฉยพ่วง ถนนวิภาวดีรังสิต แขวงจอมพล เขตจตุจักร             |
|      |   | กรุงเทพมหานคร 10900 เพื่อรองรับจำนวนพนักงานของบริษัทที่เพิ่มขึ้น         |
+------+---+-------------------------------------------------------------+
|      |  | เดือนมกราคม บริษัท สปริง คอร์ปอเรชั่น จำกัด (บริษัทย่อย) ซื้อหุ้นสามัญใน    |
|      |   | บริษัท ร่วมมือร่วมใจ จำกัด จากผู้ถือหุ้นเดิม ร้อยละ 99.99%               |
|      |   | ของทุนจดทะเบียนและชำระแล้ว                                     |
+------+---+-------------------------------------------------------------+
|      |  | บริษัท โซลูชั่น คอนเนอร์ อินเตอร์เนชั่นแนล จำกัด (บริษัทย่อย)             |
|      |   | ได้จดทะเบียนเปลี่ยนชื่อเป็น บริษัท ซิงค์ เทคโนโลยี จำกัด เมื่อวันที่ 21       |
|      |   | กุมภาพันธ์ 2554                                                |
+------+---+-------------------------------------------------------------+
|      |  | เดือนมิถุนายน บริษัทลดทุนจดทะเบียนจากเดิม 424,424,386 บาท เป็น       |
|      |   | 424,424,384 บาท                                             |
+------+---+-------------------------------------------------------------+
|      |  | เดือนกรกฎาคม บริษัทเพิ่มทุนจดทะเบียนจากเดิม 424,424,384 บาท เป็น     |
|      |   | 2,912,369,800 ซึ่งเป็นการเพิ่มทุนโดยผู้ถือหุ้นกลุ่มเดิม ซึ่งเป็นทุนชำระแล้ว    |
|      |   | 1,515,258,000 บาท เพื่อรองรับการขายธุรกิจที่เติบโตขึ้น                |
+------+---+-------------------------------------------------------------+
|      |  | เดือนกันยายน บริษัท สปริง คอร์ปอเรชั่น จำกัด (บริษัทย่อย)               |
|      |   | เพิ่มทุนจดทะเบียนจากเดิม 100 ล้านบาท เป็น 200 ล้านบาท               |
|      |   | ซึ่งเป็นการเพิ่มทุนโดยผู้ถือหุ้นกลุ่มเดิม                                 |
+------+---+-------------------------------------------------------------+
|      |  | เดือนธันวาคม United State of America Department of Commerce   |
|      |   | ได้รับรองให้ SLC เป็น Excellence in Trade Certificate Gold      |
|      |   | Award For Achievement in Promoting Trade Between the United |
|      |   | States and Thailand for 2011                                |
+------+---+-------------------------------------------------------------+
| ปี    |  | เดือนธันวาคม บริษัท สปริง คอร์ปอเรชั่น จำกัด (บริษัทย่อย)               |
| 2555 |   | ลงทุนในบริษัทใหม่ชื่อ บริษัท สปริงนิวส์ เทเลวิชั่น จำกัด                   |
+------+---+-------------------------------------------------------------+
|      |  | เดือนธันวาคม บริษัท ซิงค์ เทคโนโลยี จำกัด (บริษัทย่อย) ได้รับการแต่งจาก   |
|      |   | AHAINC CO.,LTD ประเทศเกาหลี                                  |
|      |   | ให้ป็นตัวแทนจำหน่ายผลิตภัณฑ์เทคโนโลยีด้านการเรียนการสอน               |
+------+---+-------------------------------------------------------------+

3. ภาพรวมการประกอบธุรกิจของบริษัท

บริษัทฯ ประกอบธุรกิจหลักในด้านเป็นผู้ให้บริการด้านระบบเทคโนโลยีสารสนเทศ
โดยมีโครงสร้างธุรกิจ แบ่งได้เป็น 5 กลุ่มหลัก ได้แก่

3.1 กลุ่มซอฟต์แวร์โปรแกรมประยุกต์
บริษัทเริ่มจากงานด้านการบริการพัฒนาโปรแกรมตามความต้องการของลูกค้า (Tailor Made)
เมื่อทำการพัฒนาเรียบร้อยแล้วจึงนำมาเป็นซอฟต์แวร์โปรแกรมต้นแบบ และเป็นสินทรัพย์ทางปัญญา
เพื่อนำไปประยุกต์ใช้กับองค์กรประเภทเดียวกันหรือมีระบบการใช้งานใกล้เคียงกันและนำไปประยุกต์ใช้กับลูกค้ารายอื่นได้ต่อไปโดยบริษัทเพียงปรับเปลี่ยนในส่วนของรายละเอียดที่แตกต่างจากโปรแกรมต้นแบบที่มีอยู่
ให้เข้ากับระบบขององค์กรนั้นๆ
และต่อมาบริษัทจึงทำการพัฒนาซอฟต์แวร์โปรแกรมดังกล่าวขึ้นเป็นซอฟต์แวร์สำเร็จรูปที่ลูกค้าสามารถซื้อและนำไปประยุกต์ใช้ได้เลย
ปัจจุบันซอฟต์แวร์โปรแกรมประยุกต์ที่บริษัทพัฒนาขึ้น ได้แก่ ระบบบริหารงานทรัพยากรองค์กร
ระบบสำนักงานอัตโนมัติแบบไร้กระดาษ
ระบบทะเบียนและวัดผลนักศึกษาระบบบริหารงานธุรกิจโรงพิมพ์ ระบบบริหารงานธุรกิจค้าปลีก
ลูกค้าร้อยละ 60 ของบริษัทเป็นหน่วยงานภาครัฐ ที่เหลืออีกร้อยละ 40
เป็นภาคเอกชนองค์กรใหญ่ที่เล็งเห็นถึงความสำคัญในการใช้ซอฟต์แวร์เพื่อมาปรับปรุงระบบการบริหารการจัดการรวมถึงระบบสำนักงานอัตโนมัติ
เพื่อการจัดเก็บเอกสารให้มีความสะดวก ถูกต้องแม่นยำ และมีความทันสมัยมากขึ้น

ปัจจุบัน บริษัทมีโปรแกรมซอฟต์แวร์ประยุกต์ที่พัฒนาเสร็จและพร้อมจำหน่ายให้กับลูกค้า
หรือสามารถปรับเปลี่ยนเพื่อให้เข้ากับลูกค้าแต่ละรายได้ทันทีดังต่อไปนี้

1)  โปรแกรมเพื่อการบริหารทรัพยากรขององค์กร (Performance Management
    Information System, หรือ ระบบ PMIS)

เป็นโปรแกรมที่ช่วยให้การบริหารทรัพยากรขององค์กรเป็นไปอย่างมีประสิทธิภาพ
และสามารถนำผลการวิเคราะห์มาช่วยในการวางแผนของผู้บริหารได้ โปรแกรม PMIS
สามารถใช้ได้กับหน่วยงานราชการหรือองค์กรเอกชนเพื่อเพิ่มประสิทธิภาพการทำงานภายในองค์กรให้สามารถหาข้อมูลและจัดทำรายงานได้โดยง่าย
โดยระบบงานต่างๆ
สามารถทำงานได้ทั้งแบบอิสระแยกจากกันหรือเชื่อมโยงแลกเปลี่ยนข้อมูลระหว่างกัน
ประกอบไปด้วยระบบงานแต่ละระบบดังนี้

-   ระบบวางแผนงบประมาณแบบมุ่งเน้นผลงาน (Performance-Based Budgeting System)

เป็นระบบงานที่ใช้เพื่อการบริหารงานที่เกี่ยวข้องกับการจัดทำงบประมาณรายรับและงบประมาณ

รายจ่าย

-   ระบบบัญชีการเงินและระบบบัญชีต้นทุน เป็นระบบที่ใช้เพื่อการบริหารที่เกี่ยวข้องกับบัญชีแยก

  ประเภท บัญชีเจ้าหนี้ บัญชีลูกหนี้ การควบคุมการเงินและการจ่ายเงิน และการคำนวณต้นทุน
  กิจกรรมในลักษณะของ Activity Base Costing (ABC) โดยจำแนกรายการตามแผนงาน
  ฝ่าย แผนก หน่วยงาน และกองทุน และสามารถรองรับการเชื่อมต่อข้อมูลกับระบบอื่นๆ
  ที่เกี่ยวข้อง

-   ระบบบริหารงานสินค้าคงคลังและการจัดซื้อ เป็นระบบการบริหารงานสินค้าคงคลัง
    โดยรองรับการทำงานต่างๆ ได้แก่ การจัดซื้อและการจัดจ้าง การตรวจรับพัสดุ การเช่า
    การแลกเปลี่ยนการควบคุมการจำหน่ายและการควบคุมการเบิกจ่ายสินค้าคงคลังและวัสดุใช้สอยสิ้นเปลือง
    เป็นต้น

-   ระบบการจัดการสินทรัพย์ เป็นระบบที่ควบคุมทะเบียนสินทรัพย์ในองค์กรพร้อมกับการคำนวน

  ค่าเสื่อมราคาสะสม

-   ระบบบริหารงานบุคลากรและเงินเดือน
    เป็นระบบงานที่ครอบคลุมงานที่เกี่ยวข้องกับงานบุคคลและเงินเดือน เช่น ประวัติบุคลากร
    การเลื่อนขั้น/ตำแหน่ง การปรับเงินเดือน ประวัติการอบรม การคำนวณเงินเดือน ภาษี

-   ระบบการจัดการความรู้สู่องค์กรแห่งการเรียนรู้ เป็นระบบ e-Learning
    เป็นระบบบริหารจัดการการเรียนรู้ออนไลน์ผ่านเครือข่ายคอมพิวเตอร์
    (Intranet/Internet) โดยผู้เรียนสามารถเรียนรู้ได้ตามอัธยาศัย ทุกที่ ทุกเวลา
    ในรูปแบบสื่อมัลติมีเดียทั้งบทความ ภาพ เสียง หรือวิดีโอ
    ที่สามารถโต้ตอบได้เสมือนการเรียนในห้องเรียนปกติซึ่งถือเป็นการเปิดโอกาส
    ทางการศึกษาให้กว้างมากขึ้น และมีมาตรฐานที่เท่าเทียมกัน
    สามารถนำไปประยุกต์ใช้งานได้กับทุกองค์กรและช่วยให้ประหยัดทั้งเวลาและค่าใช้จ่ายในการที่จะเดินทางไปยังสถานที่เรียน
    ระบบถูกออกแบบให้ใช้งานง่ายและรองรับการพัฒนาต่อยอด
    โดยยึดหลักการพัฒนาตามมาตรฐานแอล เอ็ม เอส (Learning Management System:
    LMS) ประกอบด้วยระบบงานย่อยต่าง ๆ ดังนี้

  1. ระบบการจัดการผู้ใช้งาน สามารถแบ่งกลุ่มผู้สอน กลุ่มผู้ช่วยสอน กลุ่มผู้เรียนได้

  2. ระบบการจัดการหลักสูตร สามารถสร้างหลักสูตรพร้อมระบบการจัดตารางสอน

  3. ระบบการลงทะเบียน ระบบการเรียน ระบบการติดตามการเข้าเรียน

  4. ระบบปฏิทินนัดหมาย (Calendar)

  5. ระบบการจัดการประวัติการเรียนและระบบจัดการข้อมูลส่วนตัว (Organizer)

  6. ระบบจดหมายอิเล็กทรอนิกส์และเว็บบอร์ด

  7. ระบบคลังข้อสอบ สามารถสร้างข้อสอบและประเมินผลอัตโนมัติ รองรับการตั้ง

  คำถามแบบปรนัย คำถามแบบเติมคำ (Cloze test) คำถามแบบหลายคำถาม

  (Multi-Question)

  8. ระบบการออกใบรับรองอัตโนมัติ สำหรับผู้ที่เรียนและสอบผ่าน

  9. ระบบรายงานสถิติต่าง ๆ เช่น การเข้าเรียน ผลการเรียนเป็นต้น

  10. ระบบสำรองข้อมูล และการกำหนดระดับความปลอดภัยของระบบ

2)  โปรแกรมระบบสำนักงานอัตโนมัติแบบไร้กระดาษ (Paperless Office Automation)

เป็นโปรแกรมสำหรับการบริหารงานสำนักงาน โดยมุ่งเน้นในเรื่องการลดการใช้กระดาษใน
สำนักงาน และช่วยให้การจัดเก็บค้นหาเอกสารทำได้อย่างรวดเร็ว
และในองค์กรสามารถติดต่อสื่อสารกันได้ อย่างมีประสิทธิภาพ ประกอบไปด้วยระบบต่างๆ ดังนี้

-   โปรแกรม Benefit Document 2000 เป็นระบบจัดเก็บเอกสารอิเล็กทรอนิกส์
    ช่วยในการจัดเก็บค้นหาเอกสารทำได้ง่ายและรวดเร็ว
    นอกจากนี้ยังมีเวอร์ชั่นที่ใช้สำหรับงานด้านนิติกรรมสัญญาโดยเฉพาะ

-   โปรแกรม Benefit Web Search 2000
    เป็นระบบสืบค้นงานเอกสารผ่านเครือข่ายบนอินเตอร์เน็ต / อินทราเน็ต
    โดยสามารถใช้ร่วมกับโปรแกรม Benefit Document 2000

-   โปรแกรม Benefit Web Scan 2000 เป็นระบบที่ใช้ในการ Scan เอกสารผ่านทาง Web
    ใช้สำหรับองค์กรที่มีสาขาย่อยและต้องการสแกนเอกสารผ่านเครือข่าย Internet

-   โปรแกรม Benefit Document Flow 2000 หรือ
    ระบบงานสารบรรณอิเล็กทรอนิกส์เป็นระบบที่ช่วยอำนวยความสะดวกในการรับส่งและติดตามหนังสือทั้งจากภายในและภายนอกขององค์กร

-   โปรแกรม Benefit Workflow 2000
    เป็นระบบงานที่ช่วยในการบริหารและควบคุมการกำหนดเงื่อนไขและการกำหนดเส้นทางของการไหลของเอกสาร

-   โปรแกรม Benefit Scan 2 CD
    เป็นระบบใช้ในการถ่ายโอนเอกสารที่สแกนไว้และโปรแกรมค้นหาลงในแผ่น CD-ROM
    เพื่อให้สามารถนำไปค้นหาในเครื่องคอมพิวเตอร์ อื่นได้

-   โปรแกรม Benefit Form Processing เป็นระบบที่ใช้สำหรับการนำฐานข้อมูลต่างๆ
    ขององค์กรมาเก็บบันทึกลงฟอร์มอิเล็กทรอนิกส์ เช่น ใบ Invoice พร้อมดัชนีค้นหาอัตโนมัติ

-   โปรแกรม Benefit Web Information เป็นระบบข่าวสารประชาสัมพันธ์
    แสดงข้อมูลข่าวสารองค์กร และเว็บบอร์ดเพื่อรับแจ้งเรื่องและตอบปัญหา

3)  โปรแกรมระบบทะเบียนและวัดผลนักศึกษา

เป็นโปรแกรมสำหรับงานบริการนักศึกษาในระดับมหาวิทยาลัย ครอบคลุมกระบวนการทำงานต่าง ๆ
ดังต่อไปนี้

-   ด้านรับสมัครนักศึกษา
    เป็นระบบในการจัดเตรียมข้อมูลเบื้องต้นตั้งแต่รับสมัครสอบจนกระทั่งรับเข้าเป็นนักศึกษา

-   ด้านหลักสูตร เป็นระบบในการกำหนดหลักสูตรและแผนการศึกษาในแต่ละปีการศึกษา
    รวมทั้งรายละเอียดตารางสอนและตารางสอบ

-   ด้านทะเบียนนักศึกษา เป็นระบบเกี่ยวกับข้อมูลนิสิตนักศึกษา อาจารย์ และเจ้าหน้าที่
    รวมถึงคณะ สาขา และกลุ่มวิชา นอกจากนี้ยังรวมถึงการกำหนดวิธีการลงทะเบียน

-   ด้านการเงินและการบัญชี เป็นการบริหารด้านการชำระเงินทั้งหมด

-   ด้านการประมวลผลการเรียน เป็นการจัดการผลการเรียน การออกใบรับรองต่างๆ
    และการออกรายชื่อที่นั่งรับใบประกาศวุฒิและใบปริญญา

4) โปรแกรมบริหารการซื้อ - ขาย บนระบบเครือข่ายอินเทอร์เน็ต (E-Commerce)

เป็นระบบการจัดการการทำธุรกรรมทั้งหมดได้บนระบบเครือข่ายอินเทอร์เนต
ใช้ต้นทุนในการลงทุนต่ำในการทำธุรกิจ อีกทั้งเป็นการเพิ่มช่องทางการทำธุรกิจ
ไม่ต้องมีหน้าร้านแสดงสินค้า สามารถเปิดดำเนินการ ได้ตลอด 24 ชั่วโมง
มีการค้าขายได้อย่างอิสระทั่วโลก ระบบงานรองรับทั้งประเภท B-to-C , C-to-C และ B-to-B
ประกอบไปด้วยระบบต่างๆ ดังนี้

1.  ระบบบริหารแคตตาล็อคสินค้า (Product Catalog Management)

2.  ระบบบริหารสั่งซื้อสินค้า (Shopping Cart Management)

3.  ระบบบริหารสมาชิก (Member Management)

4.  ระบบแลกของรางวัล (Award)

5.  ระบบการรับชำระเงิน (Payment Gateway Service)

5) โปรแกรมระบบบริหารงานธุรกิจโรงพิมพ์

เป็นระบบที่ใช้สำหรับผู้ประกอบการในด้านธุรกิจโรงพิมพ์ ประกอบไปด้วยระบบประเมินราคา
และระบบควบคุมในการผลิตและออกแบบ
ซึ่งสามารถใช้เชื่อมต่อกับระบบบริหารทรัพยากรขององค์กรหรือ PMIS ได้

6) โปรแกรมระบบบริหารงานธุรกิจค้าปลีก หรือ Retail Management System(RMS)

เป็นระบบการจัดการข้อมูลเพื่อช่วยในการบริหารงานธุรกิจค้าปลีก เช่น ห้างสรรพสินค้า ซุปเปอร์
มาร์เก็ต ร้านหนังสือ ร้านขายเสื้อผ้า ร้านอาหาร ร้านอะไหล่
โดยเริ่มการจัดการตั้งแต่การสั่งซื้อสินค้า การควบคุมสต็อกสินค้า ป้ายราคาสินค้า ข้อมูลสมาชิก
รวมถึงการวิเคราะห์ข้อมูลทางการตลาดทำให้สามารถให้การบริการลูกค้าได้อย่างรวดเร็ว
และถูกต้องมากขึ้นทั้งยังทำให้สามารถบริหารปริมาณสต็อกสินค้าได้อย่างมีประสิทธิภาพเพื่อรองรับการจำหน่ายสินค้านอกจากนี้ยังสามารถดูรายงานสรุปการขายตามหมวดสินค้าและรายงานกำไรเบื้องต้นได้ทันที
ตลอดจนการออกรายงานภาษีซื้อและภาษีขายเพื่อยื่นทางกรมสรรพากรเหมาะสำหรับธุรกิจที่มีสาขาจำนวนมากและต้องการเชื่อมโยงข้อมูลจากสาขาไปยังสำนักงานใหญ่
โดยไม่ต้องการเช่าคู่สายแบบ Leased Line ซึ่งทำให้เกิดค่าใช้จ่ายที่สูง
แต่อาศัยหลักการทำงานโดยการเชื่อมต่อแบบ Replicate ด้วยโปรแกรมที่บริษัทได้พัฒนาขึ้น
ทำให้การเชื่อมโยงแลกเปลี่ยนข้อมูลระหว่างสำนักงานใหญ่กับสาขามีความทันสมัยอยู่ตลอดเวลา
นอกจากนี้ระบบงาน RMS สามารถปรับปรุงเพื่อเชื่อมต่อข้อมูลกับโปรแกรมบัญชีของ Oracle และ
SAP ได้อีกด้วย

3.2 กลุ่มโซลูชั่นนวัตกรรมทางด้านเทคโนโลยี (Innovation Technology Solution)

บริษัทฯ ได้มีการจัดหาโซลูชั่นที่เกี่ยวข้องกับนวัตกรรมเข้ามาเพื่อปรับเปลี่ยน
หรือต่อยอดสินค้าทางด้านนวัตกรรมต่างๆ
เพื่อให้สามารถตอบสนองความต้องการในเรื่องความทันสมัย และแปลกใหม่ให้กับลูกค้า
รวมถึงเพื่อนำเทคโนโลยีใหม่ๆ เข้ามาช่วยในการบริการจัดการได้อย่างมีประสิทธิภาพ
หรือการนำเสนอต่างๆ มีความรวดเร็ว ชัดเจน ประหยัด และดึงดูดใจมากขึ้น
รวมถึงช่วยเพิ่มมูลค่าให้กับผลิตภัณฑ์หรือบริการของลูกค้าได้

1)  โซลูชั่นสื่อประชาสัมพันธ์ดิจิตอล (Digital Signage Solution)

Digital Signage Solution เป็นสื่อประชาสัมพันธ์ในรูปแบบดิจิตอล
เป็นการประชาสัมพันธ์นรูปแบบใหม่ที่สามารถนำมาแทนป้ายประกาศ สามารถแสดงข้อมูล สินค้า
และบริการที่เป็นภาพนิ่งหรือภาพเคลื่อนไหวเพื่อดึงดูดความสนใจของผู้พบเห็นโดยลูกค้าสามารถที่จะปรับเปลี่ยนเนื้อหาที่ต้องการแสดงหรือประชาสัมพันธ์ได้ตามเวลาที่กำหนด
และสามารถปรับเปลี่ยนเนื้อหาที่แสดงได้อย่างรวดเร็วไม่ต้องรอคนนำไปติดตั้ง
สามารถควบคุมการแสดงเนื้อหาของจุดติดตั้งต่างๆ ได้จากส่วนกลาง (Centralize
Management) โดยโซลูชั่นสื่อประชา สัมพันธ์ดิจิตอลประกอบด้วยส่วนต่างๆ ดังนี้

-   Digital Signage Player เป็นระบบที่ใช้ในการแสดงผลเนื้อหา (Digital Content)
    เช่น รูปภาพ, ภาพเคลื่อนไหว, วิดีโอ, เว็บไซต์ เป็นต้น
    ที่จะสื่อสารหรือประชาสัมพันธ์ไปยังกลุ่มผู้รับชม โดยส่วน Player
    จะมีหน้าที่ในการติดต่อเพื่อรับข้อมูลที่จะแสดงผลจากส่วนกลาง
    และนำข้อมูลเหล่านั้นมาแสดงตามตารางเวลาที่กำหนด (Schedule) โดยตัว Player
    สามารถที่จะแสดงผลได้ทั้งแบบ 1 จอ หรือแบบออกหลายจอ เพื่อให้เหมาะสมกับจุดแสดง ซึ่ง
    Player รองรับการทำงานแบบเครื่องเดียว (Stand Alone) ผ่านทาง Flash Drive
    หรือแบบควบคุมผ่านระบบเครือข่ายได้ (Network)

-   Centralize Management Software เป็น Software ที่ใช้ในการควบคุมและจัดการ
    Digital Signage Player โดยสามารถจัดการเกี่ยวกับเนื้อหา (Digital Content)
    ที่จะแสดง, การจัดทำเป็นรายการเล่น (Play list)
    และการจัดตารางเวลาในการแสดงผล ได้พร้อมๆ กันจากศูนย์กลาง
    ซึ่งช่วยให้ประหยัดเวลาและต้นทุนในการบริหารจัดการ รวมถึงความรวดเร็วในการปรับเปลี่ยน
    (Update) ข้อมูลได้ตามความต้องการ

-   ระบบการแสดงผล (Display) เป็นส่วนการแสดงผลเนื้อหา (Digital Content)
    ผ่านทางจอภาพ (LED/LCD Display), ผ่านทางจอแบบสัมผัส (Touch Screen/Kiosk),
    ผ่านจอแสดงผลแบบเคลื่อนที่ (Mobile Display), จอสำหรับใช้ภายนอก (Outdoor
    Display), จอแสดงผลแบบสามมิติ (3D Display)
    ซึ่งจะครอบคลุมการใช้งานในการประชาสัมพันธ์ในหลากหลายรูปแบบ และเหมาะ
    สมกับกลุ่มเป้าหมาย

-   ระบบเสียง (Sound) มีโซลูชั่นทางด้านระบบเสียงที่สามารถควบคุมเสียงให้อยู่เฉพาะจุดได้
    ซึ่งจะช่วยให้สามารถที่จะติดตั้งระบบ Digital Signage ในบริเวณที่ใกล้เคียงกัน
    แต่เสียงที่ออกไม่รบกวนกันได้
    โดยสามารถประยุกต์ไปใช้กับสถานที่ติดตั้งที่ต้องการควบคุมการกระจายของเสียงได้การใช้

  งานหรือประโยชน์จากผลิตภัณฑ์

-   ช่วยดึงดูดความสนใจ ด้วยการสร้างรูปแบบการนำเสนอแบบใหม่ ทันสมัย ด้วยการแสดงภาพนิ่ง
    ภาพเคลื่อนไหว ตัวอักษรและเสียงพร้อมกัน

-   ง่ายต่อการใช้งาน ผู้ดูแลสามารถควบคุมการทำงานได้จากส่วนกลาง
    อีกทั้งตัวเครื่องขนาดเล็กกะทัดรัดสามารถติดตั้งได้ในพื้นที่ที่จำกัด

-   ช่วยให้เราปรับเปลี่ยนเนื้อหาได้สะดวกรวดเร็วตามตารางเวลา ผ่านเครือข่ายที่มีประสิทธิภาพ
    ทำให้ผู้รับข้อมูลเกิดความพึงพอใจ ในขณะรับชมเนื้อหาที่เหมาะสมกับเหตุการณ์ปัจจุบัน

-   ช่วยประหยัดพื้นที่ในการนำเสนอหรือประหยัดจุดในการติดตั้งเพราะสามารถเปลี่ยนแปลงตามเวลา
    และกลุ่มเป้าหมายได้

-   ช่วยให้ประหยัดต้นทุนและเวลา เป็นการลงทุนที่คุ้มค่า
    ทำให้ช่วยประหยัดค่าใช้จ่ายในระยะยาวในด้านการจัดพิมพ์ สื่อโปสเตอร์ บิลบอร์ด
    และกำลังคน

-   ช่วยสร้าง “รายได้เสริม” ให้กับบริษัทเป็นตัวแสดงสื่อโฆษณาที่มีพลังสูงสุดในยุคนี้
    ดังนั้นจึงสามารถสร้างความอยากจับจ่ายให้กับลูกค้าได้เป็นอย่างดี
    หรือแม้กระทั่งขายโฆษณาให้แก่ร้านค้าต่างๆ

-   ช่วยให้สภาพแวดล้อมเกิดความสะอาดสวยงาม ลดการใช้กระดาษ หมึกพิมพ์ต่างๆ
    จากการทำงานพิมพ์สื่อประชาสัมพันธ์ในรูปแบบเดิมๆ
    ที่ต้องใช้กระดาษจำนวนมากช่วยสร้างบรรยากาศที่เป็นมิตรต่อสิ่งแวดล้อม

-   สามารถใช้งานร่วมกับ จอ Touch Screen เพื่อเพิ่มความโดดเด่น ดึงดูดความสนใจสร้าง
    “ภาพลักษณ์ที่ดี” ให้แก่ลูกค้า

2)  โซลูชั่นผู้ช่วยเสมือน (UC-Show : Virtual Assistance Solution)

ผลิตภัณฑ์ UC-Show เป็น Digital Signage Solution แขนงหนึ่ง
ถูกออกแบบมาเพื่อเพิ่มศักยภาพโฆษณา
ประชาสัมพันธ์แก่ลูกค้าและสร้างภาพลักษณ์ที่ดีต่อองค์กรทั้งภาครัฐ และเอกชน
ซึ่งสามารถทำงานร่วมกับ Digital Signage ได้เป็นอย่างดี ผลิตภัณฑ์ UC-Show
ใช้เทคโนโลยีที่ทันสมัย
สามารถฉายภาพเสมือนของคนได้อย่างมีชีวิตชีวาเพื่อการโฆษณาที่ไม่ซ้ำรูปแบบ โดดเด่น
และดึงดูดต่อสายตาผู้รับชม UC-Show มีองค์ ประกอบต่างๆ นี้

-   ระบบ Digital Signage Solution เพื่อนำ Digital Signage Player
    มาประยุกต์ใช้ในการควบคุมข้อมูล

-   อุปกรณ์ Projector Shoot Throw ทำหน้าที่ฉายแสงภาพเสมือนบุคคล

-   อุปกรณ์รับภาพ - เป็นส่วนรับภาพของ UC-Show โดยเป็น Acrylic ที่สร้างเป็นคน

การใช้งานหรือประโยชน์จากผลิตภัณฑ์

-   เป็น Digital Signage Solution ที่สามารถปรับแต่งเนื้อหาได้เป็นอย่างดี
    เพื่อเหมาะกับการโฆษณา ประชาสัมพันธ์ได้อย่างหลากหลาย

-   ใช้ช่วยเผยแพร่โปรโมชั่น เพื่อช่วยสร้างรายได้ ส่งเสริมการขาย

-   ใช้ช่วยนำเสนอสินค้าและภาพประกอบเพื่อดึงดูดลูกค้าได้เป็นอย่างดี
    และประยุกต์ให้นำเสนอได้หลายภาษา

-   รองรับการใช้งานได้เป็นอย่างดี ทั้งใน สนามบิน ธนาคาร ร้านค้าปลีก สถานสุขภาพ
    และอีกหลายๆแห่ง

-   ช่วยแสดงข่าวสารที่สอดคล้องกับกลุ่มเป้าหมาย

3)  โซลูชั่นระบบคิว (Queue Solution)

โซลูชั่นระบบคิว (Queue Solution)
เป็นระบบจัดการคิวแบบอัตโนมัติเพื่อช่วยให้ลูกค้าสามารถนำไปช่วยในการบริหารจัดการคิวในการให้บริการต่างๆ
เช่น การชำระเงิน, การฝาก-ถอน เงิน, การซื้อ-ขาย, การเข้าลงทะเบียน, การรับบริการอื่นๆ
ห้องจ่ายยา, ห้องลงทะเบียน, Counter Service, ประกันสังคม, ชำระค่าไฟฟ้า,
ชำระค่าประปา, ชำระค่าโทรศัพท์, จัดคิว ลูกค้าร้านอาหาร เป็นต้น
ซึ่งสามารถช่วยเพิ่มประสิทธิภาพในการให้บริการ ผู้รอคิวสามารถทราบลำดับในการรอคิวได้
ประหยัดแรงงานในการมีเจ้าหน้าที่มาบริหารจัดการคิวซึ่งยุ่งยากและอาจจะผิดพลาดได้
โดยระบบคิวนั้นมีองค์ประกอบดังนี้

-   ป้ายแสดงผลภาพรวม เป็นส่วนจอแสดงผลของคิวที่กำลังเรียก หรือรอคิวอยู่
    ซึ่งมีทั้งรูปแบบที่เป็นป้ายคิวโดยเฉพาะ หรือป้ายคิวที่รวม Digital Signage Solution
    เข้าไปเพื่อแสดงข่าวสาร สาระ ความบันเทิงหรือโฆษณาได้

-   เครื่องกดบัตรคิว เป็นส่วนที่ใช้ในการออกบัตรคิว ซึ่งสามารถใช้ระบบ Kiosk (Touch
    Screen)

-   ระบบบริหารจัดการคิว และระบบเรียกคิว เป็นส่วน Software
    ที่ใช้ในการควบคุมการจัดการคิวทั้งหมดซึ่งเชื่อมต่อไปยังอุปกรณ์เรียกคิวแบบต่างๆ ได้

การใช้งานหรือประโยชน์จากผลิตภัณฑ์

-   สามารถรองรับการจัดการคิวแบบปรกติ หรือกรณีที่มีการเรียกคิวซ้ำได้

-   สามารถรองรับการเชื่อมต่อกับ Touch Screen, Thermal Printer ได้

-   สามารถรองรับการพิมพ์บัตรคิวแบบมี logo

-   สามารถกำหนดความสำคัญของคิวได้

-   มีระบบสำหรับตรวจสอบ (monitoring) ส่วนต่างของระบบคิวแบบ real-time เช่น
    จำนวนคิวที่กำลังคอยอยู่ เป็นต้น

-   มีระบบรายงานสรุปที่แสดง จำนวนคิว, ระยะเวลาการรอรับบริการ,
    ระยะเวลาการให้บริการ เพื่อแสดงข้อมูลรายวัน หรือสรุปเป็นรายเดือน

4)  โซลูชั่นระบบคิวผ่านทางอินเตอร์เน็ต/อุปกรณ์คอมพิวเตอร์พกพา (Internet/Mobile
    Queue)

โซลูชั่นระบบคิวผ่านอินเตอร์เน็ต/อุปกรณ์คอมพิวเตอร์พกพา เป็นโซลูชั่นที่ต่อยอดมาจากระบบคิว
เพื่อช่วยให้ลูกค้าสามารถที่จะให้ผู้ใช้งานสามารถจองคิว ผ่านทาง Web Browser
หรืออุปกรณ์คอมพิวเตอร์พกพา (Smart Phone, Tablet)
ซึ่งจะช่วยให้ผู้ใช้งานสามารถจองคิวได้ก่อนที่จะถึงสถานที่จริง ซึ่งมีองค์ประกอบดังนี้

-   ระบบคิว (Queue Solution System) ใช้เป็นระบบหลักในการจัดการคิว

-   ระบบบริหารจัดการคิว ใช้ในการสร้างคิวและกำหนดความสัมพันธ์ ความสำคัญของคิว, การ
    Monitoring

-   ระบบ Application เปิดให้สามารถ จอง ตรวจสอบ และแจ้งเตือนคิว ผ่านทาง Smart
    Phone หรือ Tablet

  การใช้งานหรือประโยชน์จากผลิตภัณฑ์

-   ผู้ใช้งานสามารถที่จะออกบัตรคิวผ่านทางอินเตอร์เน็ตได้
    ทำให้ไม่ได้ต้องเดินทางมาถึงร้านค้าซึ่งช่วยให้ประหยัดเวลา

-   ผู้ใช้งานสามารถตรวจสอบ หรือได้รับการแจ้งเตือนเมื่อใกล้ถึงคิว หรือเมื่อได้รับคิวที่จองแล้ว
    ผ่านทางอุปกรณ์คอมพิวเตอร์พกพา (Smart Phone หรือ Tablet)
    โดยไม่ต้องยืนคอยอยู่ที่หน้าร้าน

-   รองรับการทำงานร่วมกับโซลูชั่นระบบคิว (Queue Solution)

3.3 กลุ่ม Digital Content

บริษัทฯ ให้บริการรับออกแบบ Digital Content ต่างๆ เช่น สื่อโฆษณา สื่อสิ่งพิมพ์ต่างๆ Web
Design, Graphic Design, Digital Signage Content, การออกแบบจำลองในรูปแบบ
2D/3D, การทำ Animation ในรูปแบบ 2D/3D, รวมถึงสื่อการเรียนการสอน (E-Learning),
การตัดต่อหรือสร้าง Effect บนวิดีโอ เพื่อใช้โซลูชั่นผู้ช่วยเสมือน (UC-Show : Virtual
Assistance Solution) รวมถึงการให้บริการปรับปรุง/แก้ไขเนื้อหาเป็นประจำทุกเดือน

  3.4 กลุ่มธุรกิจผลิตภัณฑ์ฮาร์ดแวร์

  บริษัทฯ ขายพ่วงอุปกรณ์คอมพิวเตอร์และเทคโนโลยีสารสนเทศพร้อมไปกับผลิตภัณฑ์ซอฟต์แวร์ของ

บริษัท
โดยเป็นการขายในงานโครงการที่มีข้อกำหนดให้บริษัทเป็นผู้ติดตั้งระบบเทคโนโลยีสารสนเทศที่รวมทั้งซอฟต์แวร์และฮาร์ดแวร์เข้าด้วยกัน
นอกจากนี้บริษัทมีการจำหน่ายผลิตภัณฑ์ฮาร์ดแวร์บางส่วนพร้อมโปรแกรมประยุกต์เพื่อส่งเสริมการขายอีกด้วย

  3.5 กลุ่มธุรกิจบริการรับเหมางานจัดจ้าง

บริษัทฯ ให้บริการงานจัดหา ติดตั้งระบบแบบครบวงจรที่เกี่ยวข้องกับระบบสารสนเทศ
โดยรับให้บริการ
ในโครงการที่มีข้อกำหนดให้บริษัทเป็นผู้ติดตั้งระบบเทคโนโลยีสารสนเทศที่รวมทั้งซอฟต์แวร์และฮาร์ดแวร์เข้าด้วยกัน
ตลอดจนการจัดหาเจ้าหน้าที่พนักงานเพื่อช่วยดำเนินงานจริงและช่วยเหลือลูกค้า
นอกจากนี้บริษัทยังรวมถึงการให้บริการจัดหาและรับเหมางานที่เกี่ยวข้องเพื่อให้การดำเนินการในการติดตั้งระบบสารสนเทศ
สามารถทำได้อย่างครบวงจร

4. โครงสร้างรายได้

หน่วย : พันบาท

  ----------------------- -------- -------- --------- -------- --------- -------- --------- --------
  สินค้าและบริการ            ปี 2552            ปี 2553             ปี 2554             ปี 2555    

                          รายได้    ร้อยละ    รายได้     ร้อยละ    รายได้     ร้อยละ    รายได้     ร้อยละ

  บมจ. โซลูชั่น คอนเนอร์                                                                        
  (1998)                                                                                    

  ผลิตภัณฑ์ซอฟต์แวร์           24,586   52.60    20,276    19.69    11,014    8.42     5,984     6.63

  ผลิตภัณฑ์ฮาร์ดแวร์           2,077    4.44     58,328    56.64    17,330    13.25    10,533    14.67

  การบำรุงรักษาและบริการอื่น   17,127   36.65    20,136    19.55    91,126    69.65    51,919    57.50

  อื่นๆ                     2,948    6.31     4,246     4.12     11,362    8.68     21,859    24.21

  รวม SLC                 46,738   100.00   102,986   100.00   130,832   100.00   90,295    100.00

  บริษัทย่อย                                                                                   

  บริษัท สปริงนิวส์ คอร์ปอเรชั่น                                                                    
  จำกัด                                                                                      

  ค่าโฆษณา                 -        -        2,068     45.32    66,638    98.01    120,391   89.32

  อื่นๆ                     -        -        2,495     54.68    1,351     1.99     14,389    10.68

  บริษัท ซิงค์ เทคโนโลยี จำกัด                                                                    

  ผลิตภัณฑ์ฮาร์ดแวร์           -        -        -         -        3,667     99.13    11,008    99.69

  บริการอื่น                 -        -        -         -        32        0.87     34        0.31

  รวมบริษัทย่อย              -        -        4,563     100.00   71,688    100.00   145,22    100.00
  ----------------------- -------- -------- --------- -------- --------- -------- --------- --------

หมายเหตุ

โครงสร้างรายได้ดังกล่าวแตกต่างจากในงบการเงินของผู้สอบบัญชี
เนื่องจากเป็นการแบ่งรายได้ตามลักษณะผลิตภัณฑ์และการให้บริการ

ในช่วงปี 2552 ถึงปี 2555
รายได้หลักของบริษัทมาจากกการพัฒนาซอฟต์แวร์ตามความต้องการของลูกค้าคิดเป็นสัดส่วนเฉลี่ยร้อยละ
6.63 การขายผลิตภัณฑ์ฮาร์ดแวร์ประเภทอุปกรณ์คอมพิวเตอร์และผลิตภัณฑ์เทคโนโลยี
คิดเป็นสัดส่วนเฉลี่ยร้อยละ 14.67
และให้บริการรับเหมาจัดจ้างระบบเทคโนโลยีสารสนเทศแบบครบวงจร คิดเป็นสัดส่วนเฉลี่ยร้อยละ
57.50 ของรายได้ทั้งหมด

ส่วนของบริษัทย่อย บริษัท สปริงนิวส์ คอร์ปอเรชั่น จำกัด
รายได้หลักของบริษัทมาจากการให้บริการด้านโฆษณาและบริษัท ซิงค์ เทคโนโลยี จำกัด
รายได้หลักของบริษัทมาจากการขายสินค้าฮาร์ดแวร์
ซึ่งผลิตภายในประเทศและนำเข้าจากต่างประเทศ

5. ตลาดและภาวะการแข่งขัน

เนื่องจากเป็นธุรกิจที่มีต้นทุนส่วนมากเป็นต้นทุนด้านทรัพย์สินทางปัญญาและอาศัยความสามารถของบุคลากรเป็นหลัก
ไม่ต้องลงทุนเครื่องมือหรืออุปกรณ์ที่มีราคาสูง ประกอบกับมีสัดส่วนผลกำไรค่อนข้างสูง
ทำให้เกิดมีผู้ประกอบการรายใหม่จำนวนมากสนใจที่จะเข้ามาลงทุนในธุรกิจนี้
ส่งผลให้มีการแข่งขันค่อนข้างสูง ผู้ประกอบการที่จะสามารถอยู่ในตลาดได้จำเป็นต้องมีความรู้
ความเชี่ยวชาญ และความชำนาญในตัวธุรกิจดี
และต้องมีบุคลากรที่มีความรู้ความสามารถเป็นอย่างดีเพื่อสามารถพัฒนาระบบโปรแกรมให้มีความแตกต่างจากคู่แข่ง
สามารถตอบสนองความต้องการของลูกค้าได้มากขึ้น
และเป็นผู้นำการเปลี่ยนแปลงเพื่อสร้างความได้เปรียบทางการแข่งขัน
นอกจากนี้ยังมีข้อจำกัดในการเข้าถึงกลุ่มลูกค้า
โดยเฉพาะกลุ่มลูกค้าภาครัฐที่ใช้วิธีการประกวดราคาในการคัดเลือกผู้ให้บริการ
โดยให้ผู้ประกอบการนำเสนอทั้งด้านระบบงานและราคาของแต่ละโครงการเพื่อใช้เป็นเกณฑ์ในการพิจารณา
หากผู้ประกอบการที่เคยทำโครงการมีประวัติผลงานดี มีเงินทุนสูง
และสามารถสร้างความมั่นใจให้กับลูกค้าได้
รวมถึงมีความสัมพันธ์ที่ดีกับลูกค้าอันเนื่องจากร่วมทำโครงการด้วยกันมาแล้วหลายโครงการย่อมมีข้อได้เปรียบกว่าผู้ประกอบการรายอื่น
ซึ่งที่ผ่านมาบริษัทมีความสัมพันธ์ที่ดีกับลูกค้ามาโดยตลอด

ในส่วนของผลิตภัณฑ์ซอฟต์แวร์สำหรับการพัฒนาระบบบริหารทรัพยากรองค์กร (ERP : Enterprise
Resource Planning) บริษัทพัฒนาโปรแกรมระบบ PMIS
ขึ้นและเป็นระบบโปรแกรมที่มีมาตรฐานและได้ทำการพัฒนาเพิ่มขึ้นมาโดยตลอดทำให้ครอบคลุมระบบแบบครบวงจร
ประกอบด้วย ระบบงบประมาณแบบมุ่งเน้นผลงาน ระบบบริหารงานบุคลากรและเงินเดือน
ระบบสถิติเพื่อช่วยในการตัดสินใจ ระบบสารบรรณรับส่งหนังสือ ระบบบริหารงานพัสดุ
ระบบบัญชีและบัญชีต้นทุน ระบบสินค้าคงคลัง ระบบจัดซื้อ ระบบบริหารสินทรัพย์ถาวร
ซึ่งลูกค้าสามารถใช้งานเชื่อมต่อในแต่ละระบบได้
ทำให้ลูกค้าได้รับความสะดวกในการบริหารงานในองค์กร
แม้ว่าในตลาดจะมีโปรแกรมซอฟต์แวร์ที่มีครบทุกระบบเหมือน PMIS
แต่ส่วนใหญ่เป็นซอฟต์แวร์จากต่างประเทศ
และไม่ค่อยตรงกับความต้องการของลูกค้าในภาคราชการเนื่องจากมีระบบบริหารงานบางส่วนที่ไม่เหมือนกัน
รวมทั้งมีราคาแพง
สำหรับซอฟต์แวร์ที่ผลิตในประเทศยังไม่มีโปรแกรมซอฟต์แวร์ใดที่สามารถครอบคลุมได้ทุกระบบเหมือน
PMIS เนื่องจากต้องใช้ทุน บุคลากร และระยะเวลาในการพัฒนามาก
ซึ่งในส่วนของลูกค้าภาคราชการจะต้องมีการปรับโปรแกรมให้สอดคล้องกับระบบการทำงานของแต่ละองค์กร
โดยจุดเด่นของซอฟต์แวร์ในแต่ละระบบย่อยของ PMIS
นั้นจะเป็นการออกแบบที่เน้นการพัฒนาบนโปรแกรมมาตรฐานเดียว
แต่สามารถครอบคลุมลูกค้าแต่ละรายโดยจะทำการปรับปรุง version ของโปรแกรม
ทำให้โปรแกรมสามารถตอบสนองความต้องการของลูกค้าได้มากขึ้นเรื่อยๆ
นอกจากนี้โปรแกรมของบริษัทสามารถทำงานในลักษณะของ web application
ในขณะที่ผลิตภัณฑ์ส่วนใหญ่ที่มีอยู่ในตลาดยังทำงานในลักษณะของ client/server อยู่

สำหรับในส่วนของผลิตภัณฑ์โปรแกรมระบบ RMS
มีหลายบริษัทที่พัฒนาโปรแกรมประเภทนี้ขึ้นแต่บริษัทมีจุดเด่นต่างจากคู่แข่งในส่วนของเทคนิคการเชื่อมต่อข้อมูลระหว่างสำนักงานใหญ่กับสาขา
ทำให้กลุ่มธุรกิจค้าปลีกที่มีจำนวนสาขาหลายๆ แห่งให้ความสนใจและใช้บริการผลิตภัณฑ์ของบริษัท